CELEX: 62019TN0100
Language: ro
Date: 2019-02-19 00:00:00
Title: Cauza T-100/19: Acțiune introdusă la 19 februarie 2019 — L. Oliva Torras/EUIPO — Mecánica del Frío (Cuplaje pentru vehicule)

15.4.2019   
            
            
               RO
            
            
               Jurnalul Oficial al Uniunii Europene
            
            
               C 139/82
            
         
      Acțiune introdusă la 19 februarie 2019 — L. Oliva Torras/EUIPO — Mecánica del Frío (Cuplaje pentru vehicule)
      (Cauza T-100/19)
      (2019/C 139/83)
      Limba în care a fost formulată acțiunea: spaniola
      
         Părțile
      
      
         Reclamantă: L. Oliva Torras, SA (Manresa, Spania) (reprezentant: E. Sugrañes Coca, avocată)
      
         Pârât: Oficiul Uniunii Europene pentru Proprietate Intelectuală (EUIPO)
      
         Cealaltă parte din procedura care s-a aflat pe rolul camerei de recurs: Mecánica del Frío, SL (Cornellá de Llobregat, Spania)
      
         Datele privind procedura în fața EUIPO
      
      
         Titularul desenului sau modelului industrial în litigiu: cealaltă parte din procedura care s-a aflat pe rolul camerei de recurs
      
         Desenul sau modelul industrial în litigiu: desenul sau modelul industrial comunitar (Cuplaje pentru vehicule) — desenul sau modelul industrial comunitar nr. 2217 588-0001
      
         Decizia atacată: Decizia Camerei a treia de recurs a EUIPO din 19 noiembrie 2018 în cauza R 1397/2017-3
      
         Concluziile
      
      Reclamanta solicită Tribunalului:
      
                  —
               
               
                  Cu privire la motivul de nulitate, se solicită să se confirme concluziile camerei de recurs în această privință și să se examineze acțiunea în anulare întemeiată pe motivele de nulitate a unui desen industrial comunitar în raport cu fiecare dintre articolele 4-9 din Regulamentul privind desenele sau modelele industriale comunitare, referitoare la „condiții de protecție”.
               
            
                  —
               
               
                  Cu privire la anterioritatea pe care se întemeiază susținerile referitoare la lipsa de noutate și de caracter individual: întrucât comparația efectuată de divizia de anulare și de camera de recurs care se bazează doar pe imaginea A (redată în catalog) este incorectă, se solicită efectuarea comparației ținând seama de toate elementele de probă prezentate și de circumstanțele speciale ale speței.
               
            
                  —
               
               
                  Cu privire la fond: lipsa de noutate a desenului industrial înregistrat. Se solicită declararea nulității acestui desen din moment ce el aproape identic cu desenul comercializat de reclamantă și, prin urmare, este o imitație practic identică neautorizată a acestuia din urmă. În consecință, desenului industrial comunitar contestat nu îndeplinește condiția privind noutatea necesară pentru a putea beneficia de protecție prin intermediul înregistrării unui desen industrial comunitar.
               
            
                  —
               
               
                  Cu privire la fond: lipsa de caracter individual al desenului industrial înregistrat. Se solicită declararea nulității acestuia pentru lipsa de caracter individual în raport cu desenele divulgate anterior de L. Oliva Torras, S.A., având în vedere marja de libertate creativă restrânsă impusă de funcționalitatea tehnică a piesei care trebuie să fie montată pe un motor special al vehiculului, caracteristicile unui utilizator informat și similitudinile dintre piesele comparate.
               
            
                  —
               
               
                  Cu privire la fond: existența unor excepții de la protecția desenului industrial înregistrat conform articolului 8 din Regulamentul privind desenele sau modelele industriale comunitare. Se solicită declararea nulității desenului industrial contestat pentru motivul că intră sub incidența interdicției prevăzute la articolul 8 alineatele (1) și (2), dat fiind că aparența desenului este dictată exclusiv de funcția sa tehnică, precum și declararea nulității acestuia pentru motivul că intră sub incidența interdicției absolute prevăzute la articolul 4 din Regulamentul privind desenele sau modelele industriale comunitare întrucât constituie o componentă a unui produs complex.
               
            
                  —
               
               
                  Cu privire la fond: desenul industrial înregistrat contravine articolului 9 din Regulamentul privind desenele sau modelele industriale comunitare. Se solicită să se confirme decizia camerei de recurs în această privință.
               
            
                  —
               
               
                  În conformitate cu articolul 134 alineatul (1) din Regulamentul de procedură al Tribunalului, denumit „Reguli generale de alocare a cheltuielilor de judecată”, se solicită ca partea care cade în pretenții să fie obligată la plata cheltuielilor de judecată dacă acest lucru a fost solicitat de cealaltă parte.
               
            
         Motivele invocate
      
      
                  —
               
               
                  încălcarea articolelor 5, 6, 8 și 9 din Regulamentul (CE) nr. 6/2002 al Consiliului.